Märt Rosenthal

Märt Rosenthal (sündinud 15. märtsil 1999) on Eesti korvpallur.

 Klubikarjäär 
Märt Rosenthal on Tartu Ülikooli korvpallikooli kasvandik. 

Esimesed mängud Korvpalli Meistriliigas pidas hooajal 2015/2016 klubi Tartu Ülikool/Rock meeskonnas.  Aastatel 2016–2019 mängis Rosenthal meistriliigas Tartu Ülikooli meeskonnas ning võitis Meistriliigas hooajal 2017/2018 hõbemedali. 

Hooaegadel 2019/2020 ja 2020/2021 oli Pärnu Sadama koosseisus ning võitis 2021. aastal hõbemedali. Ühtlasi valiti Rosenthal 2020/2021 hooaja Eesti meistriliiga parimaks kaitsemängijaks.Korvpallurid hüppasid rõõmust, kaelas kuldselt läikivad hõbemedalid parnu.postimees.ee, 18. mai 2021

Järgmisel hooajal 2021/2022 mängis ta klubi Tartu Ülikool/Maks & Moorits koosseisus ning tuli taas hõbemedalile.Turniiritabel. 

Märt Rosenthali parimad näitajad mängudes Korvpalli Meistriliigas ja Eesti-Läti Korvpalliliigas (seisuga 22.02.2023.)Märt Rosenthal.  Basketball Player - Proballers. Vaadatud 27.02.2023.:
 suurim efektiivsuse näitaja – 36 (Pärnu Sadam – Jurmala, 2019)
 suurim punktide arv mängus – 30 (Tartu Ülikool – Jurmala, 2017)
 suurim lauapallide arv mängus – 13 (Pärnu Sadam – Tartu Ülikool, 2021)
 suurim söötude arv mängus – 12 (	Tartu Ülikool Maks & Moorits – BK Liepaja, 2023).

Hooaegadel 2022/2023 ja 2023/2024 tuli Rosenthal Tartu Ülikool/Maks & Moorits meeskonnaga veel kahel korral Eesti meistrivõistlustel hõbemedalile.

Hooajaks 2024/2025 sõlmis Rosenthal lepingu Poola kõrgliigaklubiga Stal Ostrów Wielkopolski.Poolasse siirduv Rosenthal: peatreener näeb, et mul on suur roll meeskonnas sport.postimees.ee, 13. juuni 2024 Novembris 2024 sai ta raske põlvevigastuse ja pidi minema operatsioonile ning hooaeg jäi pooleli.Veel üks raske põlvetrauma saanud Eesti koondislane peab minema lõikusele sport.postimees.ee, 5. november 2024 

2025/2026 hooajaks siirdus Rosenthal BC Kalev/Cramosse.

 Mängud koondises 
Märt Rosenthal on mänginud Eesti U16, U18 ja U20 vanuseklassi koondistes.

Eesti meeste korvpallikoondises pidas ta esimese mängu 21. veebruaril 2021 Venemaa vastu (4 punkti, 52:75).Märt Rosenthal. Koondise mängud. Vaadatud 27.02.2023.

Koondises on Rosenthal pidanud 28 mängu (seisuga 3. september 2025).Märt Rosenthal, statistika Eesti Korvpalliliit

 Viited 

 Välislingid 

 Märt Rosenthal. basket.ee
 Märt Rosenthal. Basketball Player – Proballers
 Eesti korvpallikoondisesse murdnud Märt Rosenthal naaseb Tartusse. Delfi Sport, 10. juuni 2021
 Kohaliku liiga parim söödumees Märt Rosenthal: EM-koondisest välja jäämine oli minu jaoks õppetunniks. korvpall24, 12. veebruar 2023
 Eesti koondise tagamees väga pikast vigastuspausist: oli meelest läinud, mis tunne on mängida sport.postimees.ee 14. august 2025

Kategooria:Eesti korvpallurid
Kategooria:Sündinud 1999